CELEX: 31989D0493
Language: el
Date: 1989-07-27 00:00:00
Title: 89/493/ΕΟΚ: Απόφαση της Επιτροπής της 27ης Ιουλίου 1989 σχετικά με τη χρηματοδοτική συμμετοχή της Κοινότητας για την καταπολέμηση του αφθώδους πυρετού στην Ιταλία (Το κείμενο στη ιταλική γλώσσα είναι το μόνο αυθεντικό)

Avis juridique important

|

31989D0493

89/493/ΕΟΚ: Απόφαση της Επιτροπής της 27ης Ιουλίου 1989 σχετικά με τη χρηματοδοτική συμμετοχή της Κοινότητας για την καταπολέμηση του αφθώδους πυρετού στην Ιταλία (Το κείμενο στη ιταλική γλώσσα είναι το μόνο αυθεντικό)  

Επίσημη Εφημερίδα αριθ. L 238 της 15/08/1989 σ. 0051 - 0051

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 27ης Ιουλίου 1989  σχετικά με τη χρηματοδοτική συμμετοχή της Κοινότητας για την καταπολέμηση του αφθώδους πυρετού στην Ιταλία  (Το κείμενο στην ιταλική γλώσσα είναι το μόνο αυθεντικό)  (89/493/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την απόφαση 77/97/ΕΟΚ του Συμβουλίου της 21ης Δεκεμβρίου 1976 για τη χρηματοδότηση από την Κοινότητα ορισμένων έκτακτων μέτρων στον τομέα της υγείας των ζώων (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 1,  Εκτιμώντας:  ότι τρεις σειρές κρουσμάτων του αφθώδους πυρετού εκδηλώθηκαν στην Ιταλία κατά το 1988· ότι η εμφάνιση αυτής της ασθένειας ενέχει σοβαρό κίνδυνο για τα ζώα της Κοινότητας και, προκειμένου να εξαλειφθεί η ασθένεια όσο το δυνατόν συντομότερα, η Κοινότητα έχει τη δυνατότητα να επανορθώσει τις απώλειες που προκλήθηκαν·  ότι μόλις επιβεβαιώθηκαν επίσημα τα κρούσματα αφθώδους πυρετού, οι ιταλικές αρχές έλαβαν όλα τα μέτρα που καθορίζονται στο άρθρο 1 της απόφασης 77/97/ΕΟΚ για την εξάλειψη της ασθένειας· ότι τα μέτρα αυτά γνωστοποιήθηκαν από τις ιταλικές αρχές στις συναντήσεις της Μόνιμης Κτηνιατρικής Επιτροπής στις 30 Ιουνίου, 27 Ιουλίου, 20 Σεπτεμβρίου, 16 Νοεμβρίου και 13 Δεκεμβρίου 1988·  ότι η εξέλιξη της κατάστασης και η σοβαρότητα της ασθένειας ήταν τέτοια που οι ιταλικές αρχές εφάρμοσαν μέτρα εμβολιασμού στις περιοχές γύρω από την περιοχή εκδήλωσης των κρουσμάτων· ότι, γενικώς, τα μέτρα συνεχίστηκαν μέχρι την πλήρη εξάλειψη της ασθένειας·  ότι πληρούνται οι όροι για οικονομική κοινοτική ενίσχυση· ότι, για να είναι πλήρως αποτελεσματική η ενίσχυση της Κοινότητας, πρέπει να είναι όσο το δυνατόν πιο υψηλή σύμφωνα με την εν λόγω απόφαση·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Η Επιτροπή καταβάλλει στην Ιταλία:  - το 50 % των υποβληθεισών δαπανών για την αποζημίωση των κατόχων για τη σφαγή και την καταστροφή των ζώων και την απολύμανση των αγροκτημάτων και  - το 100 % του κόστους του εμβολίου και το 50 % των υποβληθεισών δαπανών για την πραγματοποίηση του εμβολιασμού στις περιοχές γύρω από τα μολυσμένα αγροκτήματα,  μετά από τα κρούσματα αφθώδους πυρετού που εκδηλώθηκαν στην Toscana και Ubria τον Ιούνιο και Ιούλιο του 1988.  2. Η Επιτροπή καταβάλλει στην Ιταλία:  - το 50 % των υποβληθεισών δαπανών για την αποζημίωση των κατόχων για τη σφαγή και την καταστροφή των ζώων και την απολύμανση των αγροκτημάτων και  - το 100 % του κόστους του εμβολίου και το 50 % των υποβληθεισών δαπανών για την πραγματοποίηση του εμβολιασμού στις περιοχές γύρω από τα μολυσμένα αγροκτήματα,  μετά από τα κρούσματα αφθώδους πυρετού που εκδηλώθηκαν στη Λομβαρδία τον Ιούλιο και Αύγουστο του 1988.  3. Η Επιτροπή καταβάλλει στην Ιταλία:  - 50 % των υποβληθεισών δαπανών για την αποζημίωση των κατόχων για τη σφαγή και την καταστροφή των ζώων και την απολύμανση των αγροκτημάτων και  - 100 % του κόστους του εμβολίου και το 50 % των υποβληθεισών δαπανών για την πραγματοποίηση του εμβολιασμού στις περιοχές γύρω από τα μολυσμένα αγροκτήματα,  μετά από τα κρούσματα αφθώδους πυρετού που εκδηλώθηκαν στην Emilia-Romagna τον Νοέμβριο του 1988.  Άρθρο 2  Η χρηματοδοτική συμμετοχή της Κοινότητας χορηγείται αφού υποβληθούν τα δικαιολογητικά έγγραφα.  Άρθρο 3  Η παρούσα απόφαση απευθύνεται στην Ιταλική Δημοκρατία.  Βρυξέλλες, 27 Ιουλίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 26 της 31. 1. 1977, σ. 78.  (2) ΕΕ αριθ. L 362 της 31. 12. 1985, σ. 8.